La Generalitat declara el 'Foc i Flama' com a publicació d'interés turístic
29 maig 2019

## La Generalitat declara el 'Foc i Flama' com a publicació d'interés turístic29 maig 2019Última actualització: 14 juliol 2025

![](../gestion/img/CarolaWoodward_0031.JPG)  
  

El regidor de Falles en funcions, Jose Manuel Prieto i el secretari de la Federació de Falles de Gandia, Óscar Morant, han comparegut aquest matí en roda de premsa per informar que el Diari Oficial de la Generalitat Valenciana publicava ahir la declaració del llibre oficial de les Falles de Gandia, el Foc i Flama, com a llibre d'Interés Turístic.

**Jose Manuel Prieto** ha valorat positivament la distinció. "_És una bona notícia que reforça la marca Gandia i que contribueix a les Falles de manera decisiva. Porten treballant durant molt temps en aquesta publicació i hem de congratular-nos per les coses bones que les nostres festes aporten a la ciutat_"

**Óscar Morant** ha explicat que aquest nomenament suposa un reconeixement "_històric_" per a les falles de la ciutat. "_La distinció és un suport a unes festes que aglutinen una gran part de la població i un reconeixement a un llibre que és una referència a les Falles de la Comunitat Valenciana_". "_En el meu cas, des de fa quatre anys vaig assumir aquest llibre i és un reconeixement a totes les persones que ho fan possible, des dels continguts passant pel disseny fins a la fotografia_"  
"_El Foc i Flama deixa una marca en la història i suposa un al·licient per al patrimoni cultural de la ciutat amb un monogràfic que aborda diversos temes de la festa_".

Finalment, Prieto ha explicat que "_aquest reconeixement suposa un reconeixement a la petició de les Falles com a Festa d'Interés Turístic Nacional. Que tinguem una publicació d'Interés Turístic ens servirà per a incorporar-la a l'expedient i reforçar la petició que vam aprovar el passat 21 de febrer al ple municipal. Esperem que durant aquesta legislatura puguem obtenir el reconeixement_".

[Twittear](https://twitter.com/share)